als_Latn dik_Latn sag_Latn
Përshtypjet e të diplomuarve nga Programi për Bankierë të Rinj
Kastriot Suka – Këshilltar për klientë të bizneseve të mesme
Diplomuar nga programi për bankierë të rinj, qershor 2013
Programi për bankierë të rinj ka qenë mundësi e jashtëzakonshme që ka ndikuar shumë në zhvillimin tim profesional. Sikurse në pjesën teorike ashtu edhe në atë praktike, përfitimet nga trajnimi kanë qenë shumë të begatshme. Unë krenohem me punëdhënësin tim, është i vetmi institucion financiar i cili jep mundësi të tilla për zhvillim. Pas përfundimit të programit, jam punësuar në degën e Prizrenit si këshilltar për klientë të biznesit, ku udhëtoj çdo ditë për vajtje në punë.
Udhëtimi është një sfidë në vete, mirëpo mësimet dhe praktikat e fituara që aplikohen çdo ditë, e bëjnë punën time edhe më të lehtë dhe tejet efikase e më cilësore si për degën ashtu edhe për klientët.
Drinor Idrizi - Këshilltar për klientë të bizneseve të vogla
Diplomuar nga programi për bankierë të rinj, shkurt 2012
Programi për bankierë të rinj është jashtëzakonisht i mirëmenduar dhe i dizajnuar dhe falë trajnimeve gjithëpërfshirëse që përmban, ma ka ofruar një mundësi të veçantë për t’i specializuar bazat e biznesit bankar në një mjedis profesional. Ky program trajnimi gjashtë-mujor siguron një bazë të fortë mbi të cilën lehtë dhe qartë mund të zhvillohesh profesionalisht. Mundësitë për arritje në ProCredit Bank pas këtij programi janë të mëdha. Tani punoj si analist i kredive të vogla, ku kam ndërtuar një nivel mjaft të kënaqshëm të njohurive profesionale, qoftë në aspektin bankar, ashtu edhe në atë ekonomik në përgjithësi. I jam falënderues ProCredit Bank që më mundësoi të arrij këtë nivel të përgatitjes sime profesionale
Rona Rushiti – Këshilltare për klientë privatë
Diplomuar nga programi për bankierë të rinj, mars 2012
Programi për bankierë të rinj është një ndër përvojat më të mira në jetën time. Rastësisht unë u bëra pjesë e një prej prezantimeve të ProCredit Bank në fakultet dhe jam entuziazmuar pas mundësive dhe përmbajtjes së programit, horizont i pafund ku unë mund të eksploroja.
Që nga aplikimi online, e në secilën fazë të përzgjedhjes që unë po kaloja, ambiciet e mia po rriteshin vazhdimisht dhe isha më shumë kërkuese ndaj vetes. Kam përjetuar ndryshim thelbësor gjatë kohës sa isha nën program, ndryshime këto të cilat sot po i gëzoj me kualitet në punë.
Sot, çdo ditë që e filloj, ka vetëm një qëllim: T’i kuptoj mirë nevojat e klientëve tanë dhe t’i përshtatsim kërkesat e tyre me shërbimet që ofrojmë ne.
Them me plot bindje se programi s’është i lehtë, është shumë sfidues dhe kërkues. Por ua rekomandoj të gjithë atyre të cilët tashmë po mendojnë t’i hedhin hapat e parë për të ardhmen e tyre.
Fatos Hasani - Udhëheqës i qendrës së shërbimeve bankare në Fushë-Kosovë
Diplomuar nga programi për bankierë të rinj, janar 2012
Programi për bankierë të rinj është një program që e dallon ProCredit Bank nga bankat dhe institucionet e tjera për mundësitë që ofron për arritje dhe zgjerim të njohurive teorike dhe praktike. Më ka ofruar mundësi unike për t’i njohur të gjitha departamentet dhe proceset e punës. Pas diplomimit nga programi për bankierë të rinj, më është dhënë mundësia të ngrihem profesionalisht duke punuar në fusha të ndryshme në bankë, në fillim kam punuar si këshilltar për klientë të bizneseve të vogla, ndërsa tash punoj si zëvendësudhëheqës i qendrës së shërbimeve me anë të së cilave kam marrë shumë njohuri dhe kam ndërtuar përvojë. Tani e kam regjistruar edhe akademinë në Gjermani dhe besoj se do të jetë njëra ndër mundësitë më të mira, jo vetëm për të vazhduar rrugëtimin e zhvillimit profesional dhe personal, por edhe mundësinë për t’i ndarë përvojat e punës me kolegët e tjerë nga të gjitha vendet e botës ku ProCredit Bank operon.
Vlora Osmani- Këshilltare për klientë të bizneseve të vogla
Diplomuar nga programi për bankierë të rinj, mars 2012
Gjatë programit për bankierë të rinj, kam përfituar njohuri, jo vetëm në fushën e bankave dhe financave, por përtej kësaj, njohuritë e mia janë zhvilluar në përgjithësi edhe në dimensione të tjera si dhe kam arritur për së afërmi të shoh mënyrën se si operon ProCredit Bank. Kam parë se banka investon shumë te punonjësit për zhvillimin e tyre profesional dhe se programi për bankierë të rinj është vetëm fillimi i ndërtimit të zhvillimit profesional të suksesshëm bazuar në merita. Është program unik, që m’i ka hapur dyert për të pasur një vend pune atraktiv, sfidues dhe të ndershëm.
Krenare Shala – Auditore
Diplomuar nga programi për bankierë të rinj, korrik 2011
Mënyra e punësimit nëpërmjet programit për bankierë të rinj, është ajo që e bën të veçantë ProCredit Bank si institucion financiar.
Pas përfundimit të studimeve të mia, unë po kërkoja vlera të mirëfillta për zhvillim profesional. ProCredit Bank është vendi i cili tash e shumë vite kishte kultivuar transparencë dhe komunikim të avancuar si me klientë, ashtu edhe me kandidatët në proces të përzgjedhjes për punësim me anë të programit për bankierë të rinj.
Programi i bankierëve të rinj, brenda periudhës gjashtëmujore siguron një themel të fortë mbi të cilin unë tani jam duke ndërtuar zhvillimin tim si specialiste e klientëve privatë, gjithashtu dhe duke u përsosur tutje edhe me trajnime të tjera të avancuara që po i ndjek në akademinë në Gjermani.
NëProCredit Bank ekziston një ambient shumë tërheqës për njerëz të cilët janë të interesuar për më shumë se sa vetëm një punë. Ne jemi një nga pak institucione që promovojmë kulturën e zhvillimit të menaxherëve brenda institucionit, prandaj çdo punonjës ka mundësi dhe inkurajohet për t’u zhvilluar profesionalisht me ProCredit Bank.
Valbona Shabani- Zyrtare e shërbimeve me klientë
Diplomuar nga programi për bankierë të rinj, korrik 2012
Zhvillimi profesional si rrugëtim i gjatë, ka të bëjë me vendimin tonë se nga do të orientohemi për të ardhmen. ProCredit Bank ofron mundësi që bankat e tjera nuk e kanë. Njëra prej mundësive më të mira është programi për bankierë të rinj. Pas përfundimit të studimeve në fakultetin ekonomik u bëra pjesë e këtij programi.
ProCredit Bank më ka ndihmuar ta organizoj dijen time teorike me atë praktike, por që edhe t’i përdor ato në mënyrë efikase, kështu, duke më ofruar mundësi që për së afërmi ta njoh botën e punës. Përveç mësimeve të shumta që kam arritur t’i marrë nga ky program, ProCredit Bank ende më ofron çdo ditë e më shumë mundësi të zhvillimit të karrierës me anë të trajnimeve të ndryshme.
Fakti që e kam përfunduar fakultetin ekonomik, dëshira ime ka qenë të punoj në një institucion financiar i cili do të më vlerësojë e do të më mbajë gjithmonë të angazhuar dhe këtë dëshirë ma ka realizuar ProCredit Bank.
Kujtim Morina – Specialist për trajnime
Diplomuar nga programi për bankierë të rinj, nëntor 2011
Gjithmonë kam qenë i interesuar të punoj në një vend ku angazhimi dhe kontributi do të vlerësohen. Edhe pse kisha një përvojë pune 2 vjeçare, kam qenë shumë i interesuar të bëhem pjesë e një institucioni, i cili ofron vlera etike dhe profesionale, andaj aplikova në programin për bankierë të rinj në ProCredit Bank. Kanë qenë 6 muaj intensivë ku kam mësuar shumë jo vetëm në aspektin profesional, por edhe në aspektin shoqëror dhe human.
Vlera bazë e këtij programi dhe këtij institucioni është hapësira e mjaftueshme që ke për të treguar atë çfarë di dhe atë çfarë dëshiron të arrish dhe në ketë rrugëtim e ke mbështetjen e plotë nga trajnerët, stafi dhe udhëheqësit e institucionit.
Tani unë punoj në zyrën qendrore si specialist i trajnimeve dhe jam shumë i lumtur që jam pjesë e një stafi të mrekullueshëm dhe tejet të përgatitur profesionalisht.
Vesa Qerimi – Specialiste e sistemit informativ të menaxhmentit
Diplomuar nga programi për bankierë të rinj, mars 2013
Etika, filozofia, globalizmi, banka dhe financat ishin terme që unë i kisha dëgjuar vetëm në diskutimet shoqërore. Të ardhmen time si bankiere në një institucion financiar nuk e kisha imagjinuar duke marrë parasysh profilin e studimeve të mia.
Programi për bankierë të rinj shndërroi rutinën time të të mësuarit në një mjedis dinamik dhe atraktiv. Kontabiliteti ishte sfida më e madhe, por falë trajnimeve intensive dhe përkrahjes nga banka, këto sfida unë i ktheva në ambicie dhe ambiciet në suksese. Më e rëndësishmja është se sot, unë ndihem e sigurt në punën time të përditshme falë njohurive që fitova gjatë programit. Madje kjo përvojë ka bërë të mundur edhe përzgjedhjen time për të punuar në Kompaninë Prind të ProCredit Bankave- ProCredit Holding në Frankfurt, Gjermani.
Përkushtimi dhe vazhdimi im i mëtejshëm me të njëjtin nivel të energjisë si në ditën e parë janë falënderimi më i madh që unë do të mund t’ia rikthej bankës.
Jam shumë e kënaqur që jam pjesë e stafit profesional të ProCredit Bank!
Blerina Gërbeshi- Specialiste e Burimeve Njerëzore
Diplomuar nga programi për bankierë të rinj, dhjetor 2013
Pas mbarimit të studimeve, programi për bankierë të rinj ishte një nga mundësitë unike për një punësim të drejtë dhe cilësor. Ky program më ofroi mundësinë e zhvillimit profesional duke përfshirë module nga më të ndryshmet jo vetem në profilin e bankierit por edhe më gjërë. Përmbajtja teorike dhe praktike e programit më kanë ofruar dije të përgjithshme dhe specifike mbi fusha të ndryshme duke mos u kufizuar vetëm në ato ekonomike. Gjatë kësaj periudhe kam fituar njohuri në shumë dimensione të edukimit financiar, kam njohur shumë procese të punëve bankare në një frymë bashkëpunimi ekipor me njëri-tjetrin.
Si vazhdimësi e kësaj, puna si këshilltare e klientëve më ka ndihmuar të kem kulturën e komunikimit të sinqertë dhe këshillues me klientët, bashkëpunim dhe besim reciprok gjithnjë duke u bazuar në identifikimin e nevojave reale të tyre.
Unë jam krenare që duke qenë pjesë e institucionit, ne jemi pjesë e mundësive të shumta të avancimit dhe trajnimeve për zhvillim të vazhdueshëm nëpër pozita dhe departamente të ndryshme. Bazuar në përvojen time në bankë, të gjthë atyre që tashmë projektojnë një të ardhme të sigurtë dhe cilësore për veten e tyre u rekomandoj fuqishëm dhe pa hezitim të nisin një rrugëtim përmes programit, aty ku të tjerët dëgjojnë zërin tuaj dhe aty ku ka mbështetje të vazhdueshme për zhvillimin tuaj
Analiste e kredive- Diplomuar nga programi për bankierë të rinj
Unë e vlerësoj programin për bankierë të rinj si një përvojë unike e cila më ka ndihmuar të zhvillohem profesionalisht. Programi më ka ofruar kurse dhe trajnime të domosdoshme mbi të cilat ndërtohet profesioni i bankierit, si dhe informata rreth punëve dhe proceseve bankare. Po ashtu përmbajtja teorike e programit e kombinuar me praktikë më kanë ndihmuar shumë në punën time të përditshme, në ofrimin e shërbimeve ndaj klientëve si dhe në përmbushjen e kërkesave të tyre me një profesionalizëm sa më të lartë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn